home

QECVET - Quality Control Behind European Credits of Vocational Education and Training

Varian asiantuntijoille suunnatun Leonardo -hankkeen tavoitteena on tuottaa mallit, joiden perusteella opiskelijoiden ulkomaanjaksoilla suorittamat opintosuoritukset ja työpaikalla hankittu osaaminen voidaan tunnistaa ja tunnustaa opetussuunnitelman mukaiseksi opintosuoritukseksi. Liikkuvuusjaksojen aikana asiantuntijat tutustuvat kumppanina toimivan oppilaitoksen toimintaan ja opiskelijoiden työssäoppimispaikkoihin sekä työstävät dokumentteja, joiden perusteella opiskelijan liikkuvuusjaksolla hankittu osaaminen voidaan tunnustaa osaksi heidän yksilöllistä opiskelusuunnitelmaansa.

Tavoitteena on, että hankkeen aikana opetusalat tekevät sopimuksen ulkomaisten yhteistyöoppilaitosten kanssa opiskelijoiden työssäoppimisjaksojen toteuttamisesta. Hankeessa hyödynnetään kansallisessa FinEcvet hankkeessa tuotettuja malleja työssäoppimisen toteuttamiseen, arviointiin ja dokumentointiin.

Hankkeessa toteutetaan lukuvuoden 2011 - 2012 yhteensä 25 asiantuntijoiden liikkuvuusjaksoa Ranskaan, Saksaan, Hollantiin, Italiaan ja Unkariin. Hankkeeseen liittyy koulutus **kansainvälistyminen ja ECVET -osaaminen oman alan kehittämisessä**.